**30. 3. 2020., PONEDJELJAK**

**HRVATSKI JEZIK**

Ovih dana ne možemo na izlete u prirodu, ali ćemo otputovati uz zanimljivu priču. ☺

Otvori svoju čitančicu na str. 40. Zamoli nekoga od odraslih ili braće da ti pročita priču Izlet u prirodu. Zatim pročitaj sam(a), ako treba i više puta.

Samostalno rješavaj zadatke i traži odgovore u priči. Nauči izražajno čitati priču.

Voliš li izlete u prirodu? Ispričaj.

**MATEMATIKA**

Danas vježbamo naučeno gradivo putem zadataka u zbirci zadataka. Ne pišemo u bilježnicu. Pripremi svoje papirnate kovanice i novčanice.

Uz njih napravi 2. zadatak na str. 85. (zbirka).

Ponovi sve što znaš o jedinicama i deseticama putem zadatka 1. i 2. na str. 86. (pazi: koji broj ima 0 D i 4 J?)- ako ti nije jasno pomozi si crvenim i plavim žetonima onako kako smo već vježbali.

Zaokruži jednoznamenkaste i dvoznamenkaste brojeve na str. 87. u zadatku 1. i 2., poveži brojeve s pojmovima u zadatku 3., pogađaj brojeve u zadatku 4. te vježbaj računanje u zadatku 5.

Kada provježbaš putem ovim zadataka, možeš rješavati i ostale zadatke na tim stranicama (zbirka 85., 86. i 87.).

Svaki dan vježbaj usmeno računanje do 10 jer ćemo uskoro učiti računati do 20. Može ti pomoći netko od obitelji. Prisjeti se kako smo pisali matematičke diktate i pokušaj to kod kuće.

**TJELESNA I ZDRAVSTVENA KULTURA**

Nakon jutarnjeg televizijskog vježbanja napravi još 30 čučnjeva.

Bacaj loptu u zrak i hvataj ju. Ako imaš balkon ili terasu na kojem

ima dovoljno mjesta, vježbaj preskakanje vijače. Radi trbušnjake

jednu minutu. *Uključi članove svoje obitelji u vježbanje*. ☺